Es wead ognumman, dass oanfoche Leidl an Schuahplatter entwicklt hobn: Knecht, Hiatn, Hoizhocka. Redn wor ned eahna Stärkn. Es worn oba Buam, de wo bsundas stoark, wendig und ausdauand worn. Dazua hom vui gean gsunga und musiziat. Mit dena Gobm vo da Natua  woitns dena Diandln imponian. Ban Plattln hom si de Stärkn voi ausspuin känna. Da Schuahplattler wor oiso vo Ofang o a Wearbetanz und er wor a Poartanz. Da Bua hods Diandl umtanzt und hod si rhythmisch zua Landla-Musi af d Obaschenkln, Wadln und Schuahsoihn gschlogn.